**Poplatok za kurz: 40 €, invalidní dôchodcovia a dôchodcovia nad 65 rokov - 30 €**

Názov:: **Osoby a choroby, ktoré menili svet**

Fakulta:: FZaSP

Miesto konania: FZaSP, Rektorát, miestnosť sa určí dodatočne

Predpokladaný čas výučby: **Streda** počas semestra od **14:00 do 15:30,** **Zimný a letný semester**

Rozsah vzdelávacieho programu – prednáška s diskusiou

Jednoročný vzdelávací program: 3 prednášky po 2 hodiny v ZS, 3 prednášky po 2 hodiny v LS

Minimálny počet študujúcich: 13

Maximálny počet študujúcich: 30

Cieľ vzdelávania: Cieľom vzdelávania v sérii prednášok na Univerzite tretieho veku zameraných na historické osobnosti a ochorenia je:

· Priblížiť prepojenie histórie a medicíny – ukázať, ako závažné ochorenia ovplyvňovali životy významných osobností a aký dopad mali na spoločenské dianie.

· Zvýšiť povedomie o vývoji medicíny – predstaviť historický kontext chorôb, ich diagnostiky a liečby, a zároveň poukázať na medicínsky pokrok.

· Zdôrazniť nadčasové lekcie – analyzovať, ako skúsenosti minulosti ovplyvňujú súčasné poznanie a riešenie zdravotných problémov.

· Podnietiť diskusiu o zdraví a prevencii – poukázať na vplyv životného štýlu, sociálneho postavenia a prístupu k zdravotnej starostlivosti na zdravie jednotlivca.

· Inšpirovať k ďalšiemu vzdelávaniu – vzbudiť záujem o historické súvislosti zdravotných problémov a podporiť aktívne vzdelávanie aj v seniorskom veku.

**Zoznam prednášok/cvičení**

Zimný semester

1. Dr. Albert Schweitzer – výnimočná osobnosť medicíny, pomoci ľuďom v núdzi, v boji proti nukleárnej hrozbe

2. Ignác Semmelweis a hygiena v medicíne –jeho objavy zachránili nespočetné životy, aj keď ich súčasníci odmietali

3. Jaromír von Mundy – Záchrana životov pri nešťastiach a vojne, založenie rýchlej zdravotnej pomoci

Letný semester

1. Španielska chrípka a jej odkaz pre dnešné epidémie

2. Ako sa zistilo, že stravovanie a životný štýl ovplyvňujú dĺžku a kvalitu nášho života

3. Očkovanie a prečo vymierali nielen kráľovské rody

Vyučujúci/lektor:

prof. MUDr. Martin Rusnák, CSc. a prof. MUDr. Viera Rusnáková, CSc., MBA